|  |
| --- |
| Nr.: |
| Dato: |

(Bedes anført ved henvendelse)

Til

Idrætsforeninger m.fl.

Emne:

**Indbydelse til DMI forbundsmesterskab og DMI jubilæumscup i Landevejscykling 2020.**

**1. GENERELT.**

Dansk Militært Idrætsforbund (DMI) indbyder herved til DMI forbundsmesterskaber og DMI jubilæumscup i cykling 2020 med Jydske Dragonregiments Idrætsforening, Holstebro (JDRI) som arrangør. Mesterskabet afvikles over to dage således:

**Onsdag og torsdag den 02.-03. SEP 2020,**

**ved Holstebro**

Konkurrencebestemmelserne følger bestemmelser for DMI forbundsmesterskab i Cykling.

I forbindelse med DMI forbundsmesterskabet gennemføres samtidig en afdeling af DMI cup, som er et samarbejde mellem Dansk Politiidrætsforbund og Dansk Militært Idrætsforbund.

Der vil være særskilt præmie overrækkelse for DMI mesterskabet og DMI jubilæumscuppen.

Ryttere fra politiet, der ønsker at deltage i enkeltstarten, kan deltage særskilt. Resultater herfra tæller ikke med i den samlede stilling. Der vil være særskilte præmier til deltagere fra Politiet i enkeltstarten.

**2. Konkurrencediscipliner.**

Enkeltstart: 20. km. (Rundstrækning á 10 km gennemkøres 2 gange.)

Ruten er ens for alle klasser.

Klasse 1. /18+

Klasse 2. /40+

Klasse 3. /50+

Klasse 4. /60+

Kvinder. Ingen aldersbegrænsning

Linjeløb

Rundstrækning á 15 km gennemkøres jf. nedenstående

Klasse 1. /18+ ca. 90 km 6 omgange

Klasse 2. /40+ ca. 75 km 5 omgange

Klasse 3. /50+ ca. 75 km 5 omgange

Klasse 4. /60+ ca. 60 km 4 omgange

Kvinder (ingen aldersbegrænsning), ca. 45 km, 3 omgange

Motion/begynder (ingen aldersbegrænsning), ca. 45 km, 3 omgange

**3. MEDLEMSKONTROL.**

Der kan foretages stikprøvevis medlemskontrol. Såfremt der konstateres ulovlig deltagelse vil start blive nægtet og/eller evt. præmier blive inddraget.

Det anbefales, at idrætsforeningerne/holdlederne kontrollerer deltagernes medlemskab forinden tilmelding iværksættes.

**4. INDKVARTERING.**

Ved egen foranstaltning.

**5. FORPLEJNING.**

Cafeteriaet på Dragonkasernen er åbent for spisning dagligt:

**kl. 0600-1000​, 1100-1300 og ​1700-1830**

Det vil være muligt for ophold og køb af Sandwich m.m. i forbindelse med løbet ved start og mål, i Borbjerg Hvam Kultur- og Fritidscenter.

Derudover vil der i målområdet, kunne købes mad og drikke.

**6. TRANSPORT.**

Deltagerne skal være selvtransporterende under mesterskabet. Start og målområde er begge dage ved:

**Borbjerg Kirke**

**Burkdal vej 1**

**7500 Holstebro**

**7. TIDSPLAN.**

Tentativ tidsplan for stævnet:

**Onsdag d. 02. SEP:** Kl. 1100-1230 Ankomst og registrering til enkeltstart/linjeløb.

Kl. 1230-1240 Info møde hvor alle deltagere skal deltage.

Kl. 1300-1500 Afvikling af enkeltstart.

Præmieceremoni umiddelbart efter, at sidste rytter er i mål.

**Torsdag d. 03. SEP**: Kl. 1000-1130 Registrering til linjeløb.   
Kl. 1145-1155 Info møde hvor alle deltagere skal deltage.

Kl. 1200-1500 Afvikling af linjeløb.

Kl. ca. 1500 Præmieceremoni og afslutning.

Tidsplanen er tentativ og kan ændres afhængig af antal deltagere.

**8. ØKONOMI.**

Eget tjenestested konterer ydelser i form af transport og kostpenge ved brug af eget intern ordre nummer. DMI stævnet er et kategori C- arrangementet og regler kan ses i FKOVEJL P.400-3, kap. 23.

**9. TILMELDING.**

Tilmeldingen er åbnet og SKAL være tilendebragt senest **30. AUG. 2020**.

Husk tilmelding til **både** enkeltstart og linjeløb.

Online på:

<http://www.run2u.dk>

For ikke DMI medlemmer koster det 150,- kr. for deltagelse, som betales ved tilmelding.

**10. STÆVNEPROGRAM.**

Stævneprogram indeholdende praktiske oplysninger om stævnet udsendes direkte til tilmeldte idrætsforeninger senest fredag den 17. AUG. 2020. Samtidig uploades stævneprogrammet på www.dmif.dk

**11. STÆVNE- & KONKURRENCELEDER**

Stævne- og konkurrenceleder: Klaus Hvid

E-mail: [IGR-2B-S7U0C@MIL.DK](mailto:IGR-2B-S7U0C@MIL.DK)

Tlf.: 20 60 46 97